CELEX: 21985A0323(01)
Language: el
Date: 1984-11-15 00:00:00
Title: Πρωτόκολλο για την επέκταση της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Ινδονησίας, Μαλαισίας, Φιλιππίνων, Σιγκαπούρης και Ταϊλάνδης, χωρών μελών του Συνδέσμου των Κρατών της Νοτιοανατολικής Ασίας στο Μπρουνέι-Νταρουσαλάμ

Avis juridique important

|

21985A0323(01)

Πρωτόκολλο για την επέκταση της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Ινδονησίας, Μαλαισίας, Φιλιππίνων, Σιγκαπούρης και Ταϊλάνδης, χωρών μελών του Συνδέσμου των Κρατών της Νοτιοανατολικής Ασίας στο Μπρουνέι-Νταρουσαλάμ  

Επίσημη Εφημερίδα αριθ. L 081 της 23/03/1985 σ. 0002 - 0006 Φινλανδική ειδική έκδοση: Κεφάλαιο 11 τόμος 11 σ. 0180  Σουηδική ειδική έκδοση: Κεφάλαιο 11 τόμος 11 σ. 0180  Ισπανική ειδική έκδοση: Κεφάλαιο 11 τόμος 21 σ. 0252  Πορτογαλική ειδική έκδοση : Κεφάλαιο 11 τόμος 21 σ. 0252 

***** ΠΡΩΤΟΚΟΛΛΟ  για την επέκταση της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Ινδονησίας, Μαλαισίας, Φιλιππίνων, Σιγκαπούρης και Ταϋλάνδης, χωρών μελών του Συνδέσμου των Κρατών της Νοτιανατολικής Ασίας στο Μπρουνέι-Νταρουσαλάμ  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  αφενός,  Η ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΗΣ ΙΝΔΟΝΗΣΙΑΣ,  Η ΚΥΒΕΡΝΗΣΗ ΤΗΣ ΜΑΛΑΙΣΙΑΣ,  Η ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΩΝ ΦΙΛΙΠΠΙΝΩΝ,  Η ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΗΣ ΣΙΓΚΑΠΟΥΡΗΣ,  Η ΚΥΒΕΡΝΗΣΗ ΤΟΥ ΒΑΣΙΛΕΙΟΥ ΤΗΣ ΤΑΫΛΑΝΔΗΣ,  και  Η ΚΥΒΕΡΝΗΣΗ ΤΟΥ ΜΠΡΟΥΝΕΪ-ΝΤΑΡΟΥΣΑΛΑΜ,  αφετέρου,  έχοντας υπόψη τη συμφωνία συνεργασίας μεταξύ της Ευρωπαϊκής Οικονομικής Κοινότητας και της Ινδονησίας, της Μαλαισίας, των Φιλιππίνων, της Σιγκαπούρης και της Ταϋλάνδης, χωρών μελών του Συνδέσμου των Κρατών της Νοτιανατολικής Ασίας (ASEAN) που υπογράφηκε στις 7 Μαρτίου 1980 στην Κουάλα Λουμπούρ που στο εξής αποκαλείται «συμφωνία»,  εκτιμώντας ότι το Μπρουνέι-Νταρουσαλάμ, ως νέο μέλος του ASEAN , έχει υποβάλει αίτηση για προσχώρηση στη συμφωνία,  ΑΠΟΦΑΣΙΣΑΝ να επεκτείνουν τη συμφωνία στο Μπρουνέι-Νταρουσαλάμ και προς το σκοπό αυτό όρισαν πληρεξούσιους:  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ:  τον Peter BARRY,  Εν ενργεία Πρόεδρο του Συμβουλίου των Ευρωπαϊκών Κοινοτήτων,  Υπουργό Εξωτερικών της Ιρλανδίας·  τον Wilhelm HAFERKAMP,  Αντιπρόεδρο της Επιτροπής των Ευρωπαϊκών Κοινοτήτων·  Η ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΗΣ ΙΝΔΟΝΗΣΙΑΣ:  τον καθηγητή MOCHTAR KUSUMAATMADJA,  Υπουργό Εξωτερικών·  Η ΚΥΒΕΡΝΗΣΗ ΤΗΣ ΜΑΛΑΙΣΙΑΣ:  τον TENGKU AHMAD RITHAUDDEEN,  Υπουργό Εξωτερικών·  Η ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΩΝ ΦΙΛΙΠΠΙΝΩΝ :  τον Arturo M. TOLENTINO,  Υπουργό Εξωτερικών·  Η ΚΥΒΕΡΝΗΣΗ ΔΗΜΟΚΡΑΤΙΑΣ ΤΗΣ ΣΙΓΚΑΠΟΥΡΗΣ:  τον S. DHANABALAN,  Υπουργό Εξωτερικών· Η ΚΥΒΕΡΝΗΣΗ ΤΟΥ ΒΑΣΙΛΕΙΟΥ ΤΗΣ ΤΑΫΛΑΝΔΗΣ:  τον Πτέραρχο SIDDHI SAVETSILA,  Υπουργό Εξωτερικών·  Η ΚΥΒΕΡΝΗΣΗ ΤΟΥ ΜΠΡΟΥΝΕΪ-ΝΤΑΡΟΥΣΑΛΑΜ:  τον Πρίγκηπα MOHAMED BOLKIAH,  Υπουργό Εξωτερικών,  ΟΙ ΟΠΟΙΟΙ, μετά την ανταλλαγή των πληρεξουσίων εγράφων τους που βρέθηκαν εντάξει,  ΣΥΜΦΩΝΗΣΑΝ ΤΑ ΑΚΟΛΟΥΘΑ:  Άρθρο 1  Με το παρόν πρωτόκολλο, το Μπρουνέι-Νταρουσαλάμ προσχωρεί στη συμφωνία.  Άρθρο 2  Με την επιφύλαξη διαφορετικών διατάξεων που προβλέπονται στο παρόν πρωτόκολλο, οι διατάξεις της συμφωνίας και το πρωτόκολλο σχετικά με το άρθρο 1 της συμφωνίας εφαρμόζονται στο Μπρουνέι-Νταρουσαλάμ.  Άρθρο 3  Όσον αφορά το Μπρουνέι-Νταρουσαλάμ, η αρχική περίοδος εφαρμογής της συμφωνίας λήγει την ίδια ημερομηνία με τα υπόλοιπα συμβαλλόμενα μέρη.  Άρθρο 4  Το παρόν πρωτόκολο συντάσσεται σε οκτώ πρωτότυπα στην αγγλική, γαλλική, γερμανική, δανική, ελληνική, ιταλική και ολλανδική γλώσσα και όλα τα κείμενα αυτά είναι εξ ίσου αυθεντικά.